
–	so zreteľom na článok 314 Zmluvy o fungovaní Európskej únie,
–	so zreteľom na článok 106a Zmluvy o založení Európskeho spoločenstva pre atómovú energiu,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:1], a najmä na jeho článok 44, [1:  	Ú. v. EÚ L 193, 30.7.2018, s. 1, ELI: https://eur-lex.europa.eu/eli/reg/2018/1046/oj?locale=sk] 

–	so zreteľom na nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie[footnoteRef:2], a najmä na jeho článok 44, [2:  	Ú. v. EÚ L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	so zreteľom na všeobecný rozpočet Európskej únie na rozpočtový rok 2024 prijatý s konečnou platnosťou 22. novembra 2023[footnoteRef:3], [3:  	Ú. v. EÚ L, 2024/207, 22.2.2024, ELI: http://data.europa.eu/eli/budget/2024/207/oj?locale=sk] 

–	so zreteľom na nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027[footnoteRef:4], [4:  	Ú. v. EÚ L 433 I, 22.12.2020, s. 11, ELI: https://eur-lex.europa.eu/eli/reg/2020/2093/oj?locale=sk] 

–	so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov[footnoteRef:5], [5:  	Ú. v. EÚ L 433 I, 22.12.2020, s. 28, ELI: https://eur-lex.europa.eu/eli/agree_interinstit/2020/1222/oj] 

–	so zreteľom na rozhodnutie Rady (EÚ, Euratom) 2020/2053 zo 14. decembra 2020 o systéme vlastných zdrojov Európskej únie a o zrušení rozhodnutia 2014/335/EÚ, Euratom[footnoteRef:6], [6:  	Ú. v. EÚ L 424, 15.12.2020, s. 1.] 

–	so zreteľom na návrh opravného rozpočtu č. 2/2024, ktorý Komisia prijala 9. apríla 2024 (COM(2024)0920),
–	so zreteľom na pozíciu k návrhu opravného rozpočtu č. 2/2024, ktorú prijala Rada 13. septembra 2024 a postúpila Európskemu parlamentu 16. septembra 2024 (12081/2024 – C10‑0107/2024),
–	so zreteľom na články 96 a 98 rokovacieho poriadku, 
–	so zreteľom na správu Výboru pre rozpočet (A10-0005/2024),
A.	keďže cieľom návrhu opravného rozpočtu č. 2/2024 je zahrnúť do rozpočtu na rok 2024 prebytok z rozpočtového roka 2023 vo výške 633 miliónov EUR;
B.	keďže hlavnými zložkami tohto prebytku sú kladný výsledok plnenia rozpočtu na strane príjmov vo výške 238,7 milióna EUR, ako aj nevyčerpané prostriedky vo výške 393,9 milióna EUR;
C.	keďže na strane príjmov sú hlavnými dôvodmi výšky prebytku suma 1 766 miliónov EUR, ktorú tvoria finančné príjmy, úroky z omeškania a pokuty, započítané oproti clám vo výške 1 649 miliónov EUR pod očakávanou hodnotou; keďže prebytok v administratívnych príjmoch vo výške 107 miliónov EUR možno pripísať najmä vyššej sadzbe príspevkov na dôchodkové zabezpečenie, než sa predpokladalo, a uplatneniu priebežnej aktualizácie platov v januári 2023, ktorou sa zvýšila úroveň daní, odvodov a príspevkov na dôchodkové zabezpečenie;
D.	keďže na strane výdavkov vznikla nižším využitím platieb Komisiou celkovo suma 70 miliónov EUR (0,1 % povolených platobných rozpočtových prostriedkov); keďže ostatné inštitúcie zrušili platby vo výške 48 miliónov EUR, čím sa zachovala nízka miera nižšieho využitia rozpočtových prostriedkov z roku 2022;
E.	keďže v návrhu opravného rozpočtu č. 2/2024 predstavujú ročné paušálne zníženia HND, ktoré využívajú Nemecko, Holandsko, Dánsko, Švédsko a Rakúsko, približne 5,4 miliardy EUR netto; 
F.	keďže rezervy a flexibilita v rozpočte Únie sú naďalej veľmi obmedzené napriek revízii viacročného finančného rámca (ďalej len „VFR“) a zavedeniu nového nástroja EURI na pokrytie zvýšených nákladov na prijaté úvery a pôžičky pre Nástroj Európskej únie na obnovu, ktoré sú vo svojej podstate nestále, čo spôsobuje neistotu pre rozpočet; keďže v tomto náročnom kontexte sa rozpočtové potreby zvyšujú;
1.	berie na vedomie návrh opravného rozpočtu č. 2/2024 predložený Komisiou, ktorého cieľom je zahrnúť do rozpočtu prebytok z roku 2023 vo výške 633 miliónov EUR v súlade s článkom 18 ods. 3 nariadenia o rozpočtových pravidlách;
2.	víta skutočnosť, že prebytok z roku 2023 je výrazne nižší ako prebytok z roku 2022, čo poukazuje na zlepšenie rozpočtových prognóz a riadenia zo strany Komisie; 
3.	zdôrazňuje, že prebytok znižuje celkový príspevok členských štátov na financovanie rozpočtu na rok 2024 v čase, keď sú potreby financovania naďalej vysoké a priestor v rámci rozpočtu Únie je mimoriadne obmedzený; zdôrazňuje, že rozpočet si musí zachovať dostatočnú flexibilitu, aby sa Únia mohla vyrovnať s nepredvídanými udalosťami a novými vznikajúcimi prioritami;
4.	pripomína svoju dlhodobú pozíciu, že pokuty a poplatky by sa mali používať ako dodatočné príjmy do rozpočtu Únie a nemali by viesť k následnému zníženiu príspevkov založených na HND;
5.	berie na vedomie výpočet upravených ročných paušálnych znížení HND pre päť prijímajúcich členských štátov, ktoré predstavujú približne 5,4 miliardy EUR netto; zdôrazňuje, že tieto zľavy súvisia s infláciou, a preto sa zvýšili vyšším tempom ako stropy VFR, ktoré sa každoročne upravujú na základe deflátora vo výške 2 %; zdôrazňuje, že táto anomália zvyšuje zaťaženie ostatných členských štátov;
6.	zdôrazňuje potrebu udržateľných príjmov do rozpočtu Únie; vyjadruje preto poľutovanie nad tým, že Rada nedosiahla pokrok v reforme systému vlastných zdrojov v súlade s plánom uvedeným v Medziinštitucionálnej dohode; pripomína svoju pozíciu na podporu zmenených návrhov Komisie a naliehavo vyzýva Radu, aby urýchlene prijala tieto návrhy s cieľom zvýšiť vlastné zdroje dostupné pre rozpočet Únie;
7.	schvaľuje pozíciu Rady k návrhu opravného rozpočtu č. 2/2024;
8.	poveruje svoju predsedníčku, aby vyhlásila opravný rozpočet č. 3/2024 za prijatý s konečnou platnosťou a aby zabezpečila jeho uverejnenie v Úradnom vestníku Európskej únie;
9.	poveruje svoju predsedníčku, aby postúpila toto uznesenie Rade, Komisii a ďalším príslušným inštitúciám a orgánom, ako aj národným parlamentom.

